ประกาศกระทรวงการคลัง 

                          เรื่อง การขยายกําหนดเวลาการยื่นแบบแสดงรายการ

                    และชําระภาษีผ่านระบบเครือข่ายอินเทอร์เน็ต (ฉบับที่ ๗)

                      \_\_\_\_\_\_\_\_\_\_\_\_\_\_\_\_\_\_\_\_\_\_

                

เพื่อเป็นการส่งเสริมและสนับสนุนให้ผู้มีหน้าที่เสียภาษีหรือนําส่งภาษียื่นแบบแสดงรายการภาษีตามประมวลรัษฎากรผ่านระบบเครือข่ายอินเทอร์เน็ต รัฐมนตรีว่าการกระทรวงการคลังพิจารณาแล้ว จึงอาศัยอํานาจตามมาตรา ๓ อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นแบบแสดงรายการภาษี การชําระภาษี และการนําส่งภาษีเงินได้บุคคลธรรมดา ภาษีเงินได้นิติบุคคล ภาษีเงินได้หัก ณ ที่จ่าย ภาษีมูลค่าเพิ่ม และภาษีธุรกิจเฉพาะ บัญชีงบดุล บัญชีทําการ และบัญชีกําไรขาดทุน บัญชีรายรับ รายจ่าย หรือบัญชีรายรับก่อนหักรายจ่ายที่มีบุคคลตามมาตรา ๓ สัตต แห่งประมวลรัษฎากร ตรวจสอบและรับรองในรอบระยะเวลาบัญชี แล้วแต่กรณี และแบบรายงานข้อมูลเกี่ยวกับบริษัทหรือห้างหุ้นส่วนนิติบุคคลที่มีความสัมพันธ์กันและมูลค่ารวมของธุรกรรมระหว่างกันในแต่ละรอบระยะเวลาบัญชี ตามประมวลรัษฎากร ผ่านระบบเครือข่ายอินเทอร์เน็ต ออกไปอีก ๘ วัน นับแต่วันพ้นกําหนดเวลาตามที่กฎหมายกําหนด ดังต่อไปนี้                                    


ข้อ ๑ ให้ขยายกําหนดเวลาการยื่นแบบแสดงรายการภาษี บัญชีงบดุล บัญชีทําการ และบัญชีกําไรขาดทุน บัญชีรายรับ รายจ่าย หรือบัญชีรายรับก่อนหักรายจ่ายที่มีบุคคลตามมาตรา ๓ สัตต แห่งประมวลรัษฎากร ตรวจสอบและรับรองในรอบระยะเวลาบัญชี แล้วแต่กรณี และแบบรายงานข้อมูลเกี่ยวกับบริษัทหรือห้างหุ้นส่วนนิติบุคคลที่มีความสัมพันธ์กันและมูลค่ารวมของธุรกรรมระหว่างกันในแต่ละรอบระยะเวลาบัญชี ตามประมวลรัษฎากร ผ่านระบบเครือข่ายอินเทอร์เน็ต ที่บทบัญญัติแห่งประมวลรัษฎากรกําหนดให้ยื่นรายการในระหว่างวันที่ ๑ กุมภาพันธ์ พ.ศ. ๒๕๖๗ ถึงวันที่ ๓๑ มกราคม พ.ศ. ๒๕๗๐ ดังนี้

๑.๑  แบบแสดงรายการภาษีเงินได้บุคคลธรรมดา ได้แก่ 

(๑) ภ.ง.ด.๙๐ ภ.ง.ด.๙๑ และ ภ.ง.ด.๙๕ ซึ่งต้องยื่นแบบแสดงรายการภาษีภายในเดือนมีนาคมของปีถัดไป ให้ขยายกําหนดเวลาดังกล่าวออกไปเป็นภายในวันที่ ๘ เมษายนของปีถัดไป

(๒) ภ.ง.ด.๙๔ ซึ่งต้องยื่นแบบแสดงรายการภาษีภายในเดือนกันยายนของทุกปี ให้ขยายกําหนดเวลาดังกล่าวออกไปเป็นภายในวันที่ ๘ ตุลาคมของทุกปี

๑.๒  แบบแสดงรายการภาษีเงินได้นิติบุคคล ได้แก่

(๑) ภ.ง.ด.๕๐ ภ.ง.ด.๕๒ และ ภ.ง.ด.๕๕ และบัญชีงบดุล บัญชีทําการ และบัญชีกําไรขาดทุน บัญชีรายรับ รายจ่าย หรือบัญชีรายรับก่อนหักรายจ่ายที่มีบุคคล  
ตามมาตรา ๓ สัตต แห่งประมวลรัษฎากร ตรวจสอบและรับรองในรอบระยะเวลาบัญชี แล้วแต่กรณี ซึ่งต้องยื่นภายใน ๑๕๐ วัน นับแต่วันสุดท้ายของรอบระยะเวลาบัญชี ให้ขยายกําหนดเวลาดังกล่าวออกไปเป็นภายใน ๑๕๘ วัน นับแต่วันสุดท้ายของรอบระยะเวลาบัญชี

(๒)  ภ.ง.ด.๕๑ ซึ่งต้องยื่นแบบแสดงรายการภาษีภายใน ๒ เดือน นับแต่วันสุดท้ายของรอบระยะเวลา ๖ เดือน นับแต่วันแรกของรอบระยะเวลาบัญชี ให้ขยาย  
กําหนดเวลาดังกล่าวเป็นภายใน ๒ เดือน ๘ วัน นับแต่วันสุดท้ายของรอบระยะเวลา ๖ เดือน นับแต่วันแรกของรอบระยะเวลาบัญชี

(๓) ภ.ง.ด.๕๔ ซึ่งต้องยื่นรายการและนําส่งภาษีภายใน ๗ วัน นับแต่วันสิ้นเดือนของเดือนที่จ่ายเงินได้พึงประเมิน หรือจําหน่ายเงินกําไรออกไปจากประเทศไทย   
ให้ขยายกําหนดเวลาออกไปเป็นภายใน ๑๕ วัน นับแต่วันสิ้นเดือนของเดือนที่จ่ายเงินได้พึงประเมินหรือจําหน่ายเงินกําไรออกไปจากประเทศไทย

๑.๓  แบบแสดงรายการภาษีเงินได้หัก ณ ที่จ่าย ได้แก่ ภ.ง.ด.๑ ภ.ง.ด.๒ ภ.ง.ด.๓ และ ภ.ง.ด.๕๓ ซึ่งต้องยื่นรายการและนําส่งภาษีภายใน ๗ วัน นับแต่วันสิ้นเดือน  
ของเดือนที่จ่ายเงินได้พึงประเมิน ให้ขยายกําหนดเวลาดังกล่าวออกไปเป็นภายใน ๑๕ วัน นับแต่วันสิ้นเดือนของเดือนที่จ่ายเงินได้พึงประเมิน

๑.๔  แบบแสดงรายการภาษีเงินได้หัก ณ ที่จ่าย ได้แก่ ภ.ง.ด.๑ ก ซึ่งต้องยื่นรายการและนําส่งภาษีภายในเดือนกุมภาพันธ์ของปีถัดไป ให้ขยายกําหนดเวลาดังกล่าวออกไปเป็นภายในวันที่ ๘ มีนาคมของปีถัดไป

๑.๕  แบบแสดงรายการภาษีเงินได้หัก ณ ที่จ่าย ได้แก่ ภ.ง.ด.๒ก ภ.ง.ด.๓ก ซึ่งต้องยื่นรายการและนําส่งภาษีภายในเดือนมกราคมของปีถัดไป ให้ขยายกําหนดเวลาัดังกล่าวออกไปเป็นภายในวันที่ ๘ กุมภาพันธ์ของปีถัดไป

๑.๖  แบบแสดงรายการภาษีมูลค่าเพิ่ม ได้แก่

(๑) ภ.พ.๓๐ ซึ่งผู้ประกอบการจะต้องยื่นแบบแสดงรายการภาษีภายในวันที่ ๑๕ ของเดือนถัดไป ให้ขยายกําหนดเวลาดังกล่าวออกไปเป็นภายในวันที่ ๒๓ ของเดือนถัดไป

(๒) ภ.พ.๓๖ ซึ่งจะต้องยื่นแบบแสดงรายการภาษีภายใน ๗ วัน นับแต่วันสิ้นเดือนของเดือนที่จ่ายเงินค่าซื้อสินค้าหรือค่าบริการ (กรณีการชําระราคาสินค้าหรือราคาค่าบริการให้กับผู้ประกอบการตามมาตรา ๘๓/๖ แห่งประมวลรัษฎากร) ของเดือนที่ครบกําหนด ๓๐ วัน ที่ความรับผิดในการเสียภาษีมูลค่าเพิ่มเกิดขึ้น (กรณีผู้รับโอนสินค้าหรือผู้รับโอนสิทธิในบริการตามมาตรา ๘๓/๗ แห่งประมวลรัษฎากร) หรือของเดือนที่ขายทอดตลาด (กรณีผู้ทอดตลาดซึ่งขายทรัพย์สินของผู้ประกอบการจดทะเบียนภาษีมูลค่าเพิ่มตามมาตรา ๘๓/๕ แห่งประมวลรัษฎากร) ให้ขยายกําหนดเวลาดังกล่าวออกไปเป็นภายใน ๑๕ วัน นับแต่วันสิ้นเดือนของเดือนที่จ่ายเงินค่าซื้อสินค้าหรือค่าบริการของเดือนที่ครบกําหนด ๓๐ วันที่ความรับผิดในการเสียภาษีมูลค่าเพิ่มเกิดขึ้น หรือของเดือนที่ขายทอดตลาด แล้วแต่กรณี

๑.๗  แบบแสดงรายการภาษีธุรกิจเฉพาะ ได้แก่ ภ.ธ.๔๐ ซึ่งจะต้องยื่นแบบแสดงรายการภาษีภายในวันที่ ๑๕ ของเดือนถัดไป ให้ขยายกําหนดเวลาดังกล่าวออกไป  
เป็นภายในวันที่ ๒๓ ของเดือนถัดไป

๑.๘  แบบรายงานข้อมูลเกี่ยวกับบริษัทหรือห้างหุ้นส่วนนิติบุคคลที่มีความสัมพันธ์กันและมูลค่ารวมของธุรกรรมระหว่างกันในแต่ละรอบระยะเวลาบัญชี ซึ่งต้องยื่นภายใน ๑๕๐ วัน นับแต่วันสุดท้ายของรอบระยะเวลาบัญชีให้ขยายกําหนดเวลาดังกล่าวออกไปเป็นภายใน ๑๕๘ วัน นับแต่วันสุดท้ายของรอบระยะเวลาบัญชี                


ข้อ ๒ ผู้มีหน้าที่เสียภาษีหรือนําส่งภาษีที่จะได้รับสิทธิขยายกําหนดเวลาตามข้อ ๑ จะต้องเป็นการยื่นแบบแสดงรายการภาษีฉบับปกติและฉบับเพิ่มเติมผ่านระบบเครือข่ายอินเทอร์เน็ตเท่านั้น

สําหรับการยื่นแบบแสดงรายการภาษีฉบับปกติในรูปแบบของกระดาษ และต่อมาได้ยื่นแบบแสดงรายการภาษีผ่านระบบเครือข่ายอินเทอร์เน็ต ผู้มีหน้าที่เสียภาษี  
หรือนําส่งภาษีจะไม่ได้รับสิทธิขยายกําหนดเวลาตามข้อ ๑ สําหรับการยื่นแบบแสดงรายการภาษีผ่านระบบเครือข่ายอินเทอร์เน็ตดังกล่าว

สําหรับการยื่นแบบแสดงรายการภาษีผ่านระบบเครือข่ายอินเทอร์เน็ตภายในกําหนดเวลาตามข้อ๑ และต่อมาได้ยื่นแบบแสดงรายการภาษีในรูปแบบของกระดาษ   
ผู้มีหน้าที่เสียภาษีหรือนําส่งภาษีจะไม่ได้รับสิทธิขยายกําหนดเวลาตามข้อ ๑ เฉพาะการยื่นแบบแสดงรายการภาษีในรูปแบบของกระดาษ

ทั้งนี้ ผู้มีหน้าที่เสียภาษีหรือนําส่งภาษีที่ไม่ได้รับสิทธิขยายกําหนดเวลาตามข้อ ๑ ต้องรับผิดเสียเบี้ยปรับและเงินเพิ่มตามประมวลรัษฎากร


ข้อ ๓ กรณีการยื่นแบบแสดงรายการภาษีเงินได้บุคคลธรรมดาผ่านระบบเครือข่ายอินเทอร์เน็ต และได้รับสิทธิผ่อนชําระ ๓ งวด ตามมาตรา ๖๔ (๑) แห่งประมวลรัษฎากร จะต้องผ่อนชําระภายในกําหนดเวลา ดังนี้

- งวดที่หนึ่ง ต้องชําระพร้อมกับการยื่นแบบแสดงรายการภาษี ภายในกําหนดเวลาที่ได้รับอนุมัติให้ขยายออกไป

- งวดที่สอง ต้องชําระภายในหนึ่งเดือน นับแต่วันสุดท้ายที่ต้องชําระงวดที่หนึ่ง

- งวดที่สาม ต้องชําระภายในหนึ่งเดือน นับแต่วันสุดท้ายที่ต้องชําระงวดที่สอง

หากไม่ชําระงวดใดงวดหนึ่งภายในเวลาที่กําหนดไว้ผู้มีหน้าที่เสียภาษีหรือนําส่งภาษีหมดสิทธิที่จะชําระภาษีเป็นรายงวดต่อไปและต้องเสียเงินเพิ่มตามมาตรา ๒๗ แห่งประมวลรัษฎากร สําหรับงวดที่ไม่ชําระและงวดต่อ ๆ ไป โดยคํานวณเงินเพิ่มตั้งแต่พ้นกําหนดเวลาการยื่นแบบแสดงรายการภาษีที่ได้รับอนุมัติให้ขยายออกไปนั้นจนถึงวันชําระ


ผู้มีอํานาจลงนาม ประกาศ  ณ  วันที่  ๑๒  มกราคม  พ.ศ. ๒๕๖๗

เศรษฐา ทวีสิน

(นายเศรษฐา ทวีสิน)

รัฐมนตรีว่าการกระทรวงการคลัง